CELEX: 32021D1991
Language: el
Date: 2021-11-15 00:00:00
Title: Απόφαση (ΚΕΠΠΑ) 2021/1991 του Συμβουλίου της 15ης Νοεμβρίου 2021 για την τροποποίηση της απόφασης (ΚΕΠΠΑ) 2020/1465 σχετικά με δράση της Ευρωπαϊκής Ένωσης προς υποστήριξη του Μηχανισμού Ελέγχου και Επιθεώρησης των Ηνωμένων Εθνών στην Υεμένη (UNVIM)

16.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 405/12
               
            
         ΑΠΟΦΑΣΗ (ΚΕΠΠΑ) 2021/1991 ΤΟΥ ΣΥΜΒΟΥΛΙΟΥ
         της 15ης Νοεμβρίου 2021
         για την τροποποίηση της απόφασης (ΚΕΠΠΑ) 2020/1465 σχετικά με δράση της Ευρωπαϊκής Ένωσης προς υποστήριξη του Μηχανισμού Ελέγχου και Επιθεώρησης των Ηνωμένων Εθνών στην Υεμένη (UNVIM)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Σεπτεμβρίου 2018, το Συμβούλιο, βάσει αιτήματος του Μηχανισμού Ελέγχου και Επιθεώρησης των Ηνωμένων Εθνών (UNVIM), εξέδωσε την απόφαση (ΚΕΠΠΑ) 2018/1249 (1) σχετικά με δράση της Ευρωπαϊκής Ένωσης προς υποστήριξη του UNVIM.
                  
               
                     (2)
                  
                  
                     Στις 12 Οκτωβρίου 2020, βάσει αιτήματος του UNVIM, το Συμβούλιο εξέδωσε την απόφαση (ΚΕΠΠΑ) 2020/1465 (2) και ανανέωσε τη δράση της ΕΕ προς υποστήριξη του UNVIM για περίοδο 12 μηνών.
                  
               
                     (3)
                  
                  
                     Με την απόφαση του Συμβουλίου Ασφαλείας των Ηνωμένων Εθνών (ΑΣΑΗΕ) 2586 (2021) παρατάθηκε και αναπροσαρμόστηκε η εντολή της αποστολής των Ηνωμένων Εθνών για την υποστήριξη της συμφωνίας της Χοντέιντα (UNMHA), με σκοπό την υποστήριξη της εφαρμογής της συμφωνίας για την πόλη της Χοντέιντα και τους λιμένες της Χοντέιντα, του Σάλιφ και του Ρας Ίσα, όπως ορίζεται στη συμφωνία της Στοκχόλμης, η οποία συνήφθη στις 13 Δεκεμβρίου 2018 από τα μέρη της σύγκρουσης στην Υεμένη και εγκρίθηκε μέσω της ΑΣΑΗΕ 2451 (2018) και της ΑΣΑΗΕ 2452 (2019).
                  
               
                     (4)
                  
                  
                     Ο UNVIM ζήτησε περαιτέρω στήριξη από την Ένωση για ένα έτος, η οποία συνίσταται στην παράταση έως τις 28 Φεβρουαρίου 2022 της περιόδου κατά την οποία μπορεί να χρησιμοποιηθεί η συνεισφορά που χορηγήθηκε δυνάμει της απόφασης (ΚΕΠΠΑ) 2020/1465 και σε συμπληρωματική συνεισφορά για την περίοδο από την 1η Μαρτίου 2022 έως τις 30 Σεπτεμβρίου 2022.
                  
               
                     (5)
                  
                  
                     Προκειμένου να εκπληρώσει την εντολή του, ο UNVIM αναπτύχθηκε σε τοποθεσίες σε χώρες γειτονικές της Υεμένης, ιδίως στο Τζιμπουτί και τη Σαουδική Αραβία.
                  
               
                     (6)
                  
                  
                     Η Ένωση θα πρέπει να ανανεώσει για ένα έτος και να αναπροσαρμόσει την υποστήριξή της προς τον UNVIM, προκειμένου αυτός να εκτελέσει την εντολή του,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2020/1465 τροποποιείται ως εξής:
            
                        1)
                     
                     
                        το άρθρο 1 παράγραφος 3 τροποποιείται ως εξής:
                        
                                    α)
                                 
                                 
                                    το πρώτο εδάφιο αντικαθίσταται από το ακόλουθο κείμενο:
                                    
                                       «3.   Με την παρούσα απόφαση, η Ένωση παρέχει υποστήριξη στο γραφείο του Ειδικού Απεσταλμένου του Γενικού Γραμματέα του ΟΗΕ για την Υεμένη και στην UNMHA όσον αφορά την ανάπτυξη του UNVIM στους λιμένες της Χοντέιντα, του Σάλιφ και του Ρας Ίσα και σε άλλες τοποθεσίες σε χώρες γειτονικές της Υεμένης, όπως απαιτείται για την υλοποίηση του UNVIM. Για τον σκοπό αυτόν, η Ένωση συνεισφέρει στην κάλυψη του κόστους που συνδέεται με την ενίσχυση του UNVIM και, κατ’ αυτόν τον τρόπο, συμβάλλει επίσης στην αντιμετώπιση των αναγκών του πληθυσμού της Υεμένης, στο πλαίσιο μιας ευρύτερης στρατηγικής στον τομέα της ανθρωπιστικής βοήθειας.»,
                                    
                                 
                              
                                    β)
                                 
                                 
                                    το δεύτερο εδάφιο διαγράφεται,
                                 
                              
                  
                        2)
                     
                     
                        στο άρθρο 3, η παράγραφος 1 αντικαθίσταται από το ακόλουθο κείμενο:
                        
                           «1.   Το ποσό δημοσιονομικής αναφοράς για την υλοποίηση της δράσης που αναφέρεται στο άρθρο 1 ανέρχεται σε 2 059 838 EUR για την περίοδο από την 1η Οκτωβρίου 2020 έως τις 28 Φεβρουαρίου 2022 και σε 2 200 000 EUR για την περίοδο από την 1η Μαρτίου 2022 έως τις 30 Σεπτεμβρίου 2022. Το Συμβούλιο επανεξετάζει το εν λόγω ποσό αναφοράς έως την 1η Μαρτίου 2022 με βάση, μεταξύ άλλων, το ποσοστό απορρόφησης και την αξιολόγηση των αναγκών από την Επιτροπή.»,
                        
                     
                  
                        3)
                     
                     
                        στο άρθρο 5, η τελευταία περίοδος αντικαθίσταται από το ακόλουθο κείμενο:
                        «Λήγει στις 30 Σεπτεμβρίου 2022.»,
                     
                  
                        4)
                     
                     
                        το παράρτημα διαγράφεται.
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Οκτωβρίου 2021.
         
         
            Βρυξέλλες, 15 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση (ΚΕΠΠΑ) 2018/1249 του Συμβουλίου, της 18ης Σεπτεμβρίου 2018, σχετικά με δράση της Ευρωπαϊκής Ένωσης προς υποστήριξη του Μηχανισμού Ελέγχου και Επιθεώρησης των Ηνωμένων Εθνών στην Υεμένη (ΕΕ L 235 της 19.9.2018, σ. 14).
         
            (2)  Απόφαση (ΚΕΠΠΑ) 2020/1465 του Συμβουλίου, της 12ης Οκτωβρίου 2020, σχετικά με δράση της Ευρωπαϊκής Ένωσης προς υποστήριξη του Μηχανισμού Ελέγχου και Επιθεώρησης των Ηνωμένων Εθνών στην Υεμένη (ΕΕ L 335 της 13.10.2020, σ. 13).